钦定古今图书集成/理学汇编/学行典/第126卷 > 韩诗外传 > 《慎前一则》
## 钦定古今图书集成/理学汇编/学行典/第126卷 > 韩诗外传 > 《慎前一则》

高墙，丰上激下，未必崩也。降雨兴，流潦至，则崩必先
矣。草木根荄浅，未必撅也。飘风兴，暴雨坠，则撅必先
矣。君子居是邦也，不崇仁义，尊其贤臣，以理万物，未
必亡也。一旦有非常之变，诸侯交争，人趋车驰，迫然
祸至，乃始愁忧，干喉焦唇，仰天而叹，庶几乎望其安
也，不亦晚乎？孔子曰：“不慎其前，而悔其后。”嗟乎，虽悔
无及矣。《诗》曰：“啜其泣矣，何嗟及矣。”